Mika Laaksonen

Mika Markko Juhani Laaksonen (født 21. mars 1968 i Sippola) er en finsk friidrettstrener, økonom og tidligere sleggekaster. Hans personbeste er 76,22 meter fra et stevne i El Paso, april 1996.

I 1992 vant han NCAAs studentmesterskap først i vektkast innendørs og deretter i sleggekast utendørs. Påfølgende år ble han nummer 2 i sleggekast bak sin landsmann og lagkamerat Marko Wahlman. Han deltok under både EM i friidrett 1994 i Helsingfors og VM i friidrett 1995 i Göteborg uten å kvalifisere seg for finaleomgangene. I 1994 vant han sin eneste nasjonale tittel i det finske mesterskapet.

Etter at han mottok sin mastergrad i økonomi ved University of Texas at El Paso gikk han inn i trenerteamet ved samme skole. Etter 12 år som assisterende trener tok han over som hovedtrener for det tradisjonsrike friidrettslaget til skolen.

Meritter

Referanser

Eksterne lenker 
 all-athletics 
 tilastopaja.org (finsk)

Finske sleggekastere
Friidrettstrenere
Finske økonomer
Alumni fra University of Texas at El Paso
Personer fra Kouvola
Deltakere for Finland under EM i friidrett 1994